L 24/42 Den Europæiske Unions Tidende 29.1.2008 II (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse ikke er obligatorisk) AFGØRELSER OG BESLUTNINGER RÅDET RÅDETS AFGØRELSE af 20. december 2007 om ændring af protokollen vedrørende statutten for Domstolen (2008/79/EF, Euratom) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 245, stk. 2, under henvisning til traktaten om oprettelse af Det Europæiske Atomenergifællesskab, særlig artikel 160, stk. 2, under henvisning til Domstolens anmodning af 11. juli 2007, under henvisning til Kommissionens udtalelse af 20. november 2007, under henvisning til Europa-Parlamentets udtalelse af 29. november 2007, og ud fra følgende betragtning: I forbindelse med indførelsen af en særlig præjudiciel hastepro- cedure for præjudicielle forelæggelser vedrørende området med frihed, sikkerhed og retfærdighed bør der fastsættes en mulighed for at fravige visse processuelle bestemmelser i protokollen vedrørende statutten for Domstolen, og den bestemmelse, hvorved der gives hjemmel til disse fravigelser, skal for en ordens skyld tillige omfatte den fremskyndede procedure, som er fastsat i Domstolens procesreglement — TRUFFET FØLGENDE AFGØRELSE: Artikel 1 Efter artikel 23 i protokollen vedrørende statutten for Domstolen indsættes følgende artikel: »Artikel 23a Der kan i procesreglementet fastsættes bestemmelser om en fremskyndet procedure og, for så vidt angår præjudicielle forelæggelser vedrørende området med frihed, sikkerhed og retfærdighed, en hasteprocedure. Det kan for disse procedurer bestemmes, at der gælder en kortere frist for indgivelse af indlæg eller andre skriftlige udtalelser end den frist, der er fastsat i artikel 23, og at der, uanset artikel 20, stk. 4, skal ske pådømmelse uden generaladvokatens forslag til afgørelse. For hasteproceduren kan der desuden fastsættes bestemmelse om en begrænsning af de parter og øvrige berørte, der er omfattet af statuttens artikel 23, som kan indgive indlæg eller andre skriftlige udtalelser, og at den skriftlige forhand- ling i yderst hastende tilfælde kan udelades.«